ב-25 באפריל 2015, במשחקו השלישי במועדון, סבל מוריס מקרע ברצועה הצולבת בברך שמאל, ובכך סיים את עונתו הראשונה במועדון בטרם עת.
ב-19 ביולי 2018, חתם מוריס במועדון וירטון מהליגה השלישית בבלגיה בהעברה חופשית.
ב-30 ביולי 2020, חתם מוריס על חוזה לשלוש שנים ברויאל אוניון סן-ז'ילואז מליגת המשנה בבלגיה דאז.
באותה העונה הפך מוריס לחלק משמעותי במועדון ואף עלה איתם בעונתו הראשונה לליגת העל הבלגית, כשרשם 26 הופעות מתוכן שמר על 10 שערים נקיים.
נבחרת לאומית.
בצעירותו שיחק אנתוני בנבחרות הצעירות של בלגיה. בסוף 2013, הודיע שהוא מוכן לשחק בנבחרת לוקסמבורג מפני שמוצא אביו מלוקסמבורג.
בפברואר 2014, אנתוני מוריס זומן לראשונה לנבחרת לוקסמבורג.
ב-26 במאי 2014, רשם מוריס את הופעת הבכורה של בנבחרת בהפסד 5-1 לנבחרת בלגיה, ואף בישל את השער היחידי של לוקסמבורג באותו המשחק.
הקרב על פרנקפורט
הקרב על פרנקפורט היה מאבק בן ארבעה ימים על השליטה בפרנקפורט אם מיין במהלך מלחמת העולם השנייה. דיוויזיית החי"ר ה-5 של צבא ארצות הברית ניהלה את ההתקפה העיקרית בעוד שדיוויזיית השריון ה-6 סיפקה לה תמיכה. העיר הוגנה על ידי הקורפוס ה-80 של הארמייה השביעית.
רקע כללי.
דיוויזיית הרגלים ה-5 חצתה את הריין ב-22 במרץ והקימה במהירות ראש גשר. עד 23 במרץ, הדיוויזיה ה-5 הרחיבה את ראש הגשר שלה חמישה מייל מזרחה, והציבה את הדיוויזיה רק 14 מייל דרומית-מערבית לפרנקפורט. כוחות משימה משוריינים נדחקו מראש הגשר ואז צפונה לכיוון טרבור וגוסטבבורג ומזרחה לכיוון דרמשטאדט.
ב-25 במרץ נכנע מפקד הוורמאכט של חיל המצב של דרמשטאדט ודרמשטאדט נכבשה על ידי דיוויזיית השריון ה-6 והדיוויזיה ה-5. עד ה-26 במרץ, הגיע הדיוויזיה ה-5 לפאתיה הדרומיים של העיר פרנקפורט וכבשה את בסיס חיל האוויר ריין-מיין.
הקרב.
דיוויזיית השריון ה-6 חברה עם הדיוויזיה ה-5 ודחקה דרך פאתיה הדרומיים (Sachsenhausen) עד לנהר מיין. שם, יחידות של הדיוויזיה ה-5 מצאו את גשר וילהלמסבריקה שלם ברובו (הידוע כיום כפרידנסבריקה). מהנדסים גרמנים ניסו לפוצץ אותו בניסיון לעצור את הכוחות האמריקאים ב-25 במרץ אך לא הצליחו לעשות זאת. בתמיכת ירי טנקים אמריקאיים, חצו חיילי הדיוויזיה ה-5 את וילהלמסבריקה תחת אש חזקה ב-27 במרץ ונכנסו לחלק הצפוני של העיר. שתי הדיוויזיות נלחמו אז בגרמנים בקרב עז מבית לבית, ודחקו באיטיות דרך העיר צפונה ומזרחה.
התקפות בעלות הברית הרגו את המפקד המקומי ב-27 במרץ, ופגעו בפיקוד הצבאי הגרמני בעיר. ב-29 במרץ, העיר עברה לשליטה אמריקאית וגשר פונטון שנבנה על ידי כוחות הנדסה קרבית בצד המזרחי של וילהלמסבריקה הפגוע. לאחר שניסו תחילה להקים עמדות מקלעים להגנה, חיילים גרמנים שוכנעו על ידי אזרחים לעזוב את העיר ולמזער אבדות נוספות. כוחות הוורמאכט הנותרים נהדפו צפונה ומחוץ לעיר על ידי חיילים אמריקאים.
לאחר מכן.
AFN לוקסמבורג דיווחה שהעיר משוחררת, עם זאת, קרבות ספורדיים קטנים נמשכו עד ה-4 באפריל. כתב המלחמה של ווג, לי מילר, ליווה את הארמייה השלישית של ג'ורג' פטון והיה בין הראשונים לדווח בעיתונות האמריקנית על שחרור פרנקפורט. ה-Stars &amp; Stripes דיווחו שהעיר שוחררה ב-30 במרץ. לאחר שכבשה את פרנקפורט, הדיוויזיה ה-5 בילתה כמה ימים במנוחה עד ה-7 באפריל, אז קיבלה הוראה לנוע צפונה כדי לתמוך בקורפוס ה-3 של הארמייה הראשונה בכיס הרוהר.
מוריה אסרף וולברג
מוריה אסרף וולברג (נולדה ב-25 במרץ 1998) היא עיתונאית ישראלית המשמשת ככתבת מדינית בחדשות 13.
ביוגרפיה.
נולדה וגדלה בתל מונד. למדה באולפנת צביה בהרצליה ובתקופת לימודיה שם, שידרה בתוכנית הנוער ברשת א'. היא בוגרת מדרשת לינדנבאום. ב-2017 סיימה את קורס הכתבים של גלי צה"ל החלה לשרת בגלי צה"ל ככתבת משפט.
לאחר שחרורה מצה"ל, מונתה לשמש ככתבת מדינית בגלי צה"ל. בתפקיד זה פרסמה את התרגיל של ראש הממשלה בנימין נתניהו למינוי אופיר אקוניס לשר המשפטים, העברת חיסונים למדינות בתמורה לפתיחת יחסים דיפלומטים עם ישראל וכן חשפה תמלילים מדיוני הקבינט לאורך משבר הקורונה וציטוטים מהקבינט המדיני-ביטחוני.
ב-8 במאי 2022 הצטרפה לדסק המדיני-פוליטי של חדשות 13 ככתבת מדינית.
אסרף-וולברג היא סטודנטית לתואר ראשון במדעי המדינה והיסטוריה באוניברסיטת תל אביב. היא נשואה לנחום וולברג ומתגוררת ברמת גן.
מוחמד קודוס
מוחמד קודוס (באנגלית: Mohammed Kudus; נולד ב-2 באוגוסט 2000 באקרה שבגאנה) הוא כדורגלן גנאי המשחק בעמדת הקשר בקבוצת אייאקס מליגת העל ההולנדית ובנבחרת גאנה.
קריירת מועדונים.
קודוס גדל באקדמיית רייט טו דרים הגנאית החל מגיל 12, ובחודש ינואר 2018 הצטרף לנורשלן מליגת העל הדנית. ב-5 באוגוסט 2018 הוא ערך את הופעת הבכורה שלו במועדון, בהפסד 2-0 לברונדבי במסגרת הליגה. בסך הכל ערך 51 הופעות ליגה במדי המועדון, בהן הבקיע 14 שערים.
ב-16 ביולי 2020 חתם קודוס על חוזה לחמש עונות באייאקס מליגת העל ההולנדית. ב-20 בספטמבר ערך את הופעת הבכורה שלו במועדון, בניצחון 3-0 על ואלבייק במסגרת הליגה. ב-18 באוקטובר הבקיע את שער הבכורה שלו במועדון, בניצחון 5-1 על הירנפיין במסגרת הליגה. בעונתו הראשונה במועדון ערך 17 הופעות ליגה, בהן הבקיע ארבעה שערים.
קריירה בינלאומית.
ב-14 בנובמבר 2019 ערך קודוס את הופעת הבכורה שלו בנבחרת גאנה, בניצחון 2-0 על נבחרת דרום אפריקה במסגרת מוקדמות גביע אפריקה לאומות 2021. במשחק זה הבקיע את שער הבכורה שלו בנבחרת.
הוא היה חלק מסגל נבחרת גאנה בטורניר גביע אפריקה לאומות 2021, אך לא שיחק בטורניר.
עוסמאן בוכארי
עוסמאן בוכארי (באנגלית: Osman Bukari; נולד ב-13 בדצמבר 1998 באקרה שבגאנה) הוא כדורגלן גנאי המשחק בעמדת קשר הכנף בקבוצת הכוכב האדום בלגרד מליגת העל הסרבית, ובנבחרת גאנה.
קריירת מועדונים.
בוכארי החל את הקריירה המקצוענית שלו בא.ס. טרנצ'ין מליגת העל הסלובקית.
ב-4 בספטמבר 2020 חתם על חוזה לשלוש עונות בגנט מליגת העל הבלגית.
ב-12 באוגוסט 2021 הושאל למשך עונה אחת לנאנט מליגת העל הצרפתית. בעונה זו זכה עם נאנט בגביע הצרפתי.
ב-21 ביוני 2022 חתם בהכוכב האדום בלגרד.
קריירה בינלאומית.
ב-25 במרץ 2021 ערך בוכארי את הופעת הבכורה שלו בנבחרת גאנה, בתיקו 1-1 נגד נבחרת דרום אפריקה במסגרת מוקדמות גביע אפריקה לאומות 2021.
גדעון מנסה
גדעון מנסה (באנגלית: Gideon Mensah; נולד ב-18 ביולי 1998 באקרה שבגאנה) הוא כדורגלן גנאי המשחק בעמדת המגן השמאלי בקבוצת אוקזר: ובנבחרת גאנה.
קריירת מועדונים.
מנסה שיחק בליפרינג, קבוצת המילואים של רד בול זלצבורג. לאחר מכן הושאל לשטורם גראץ, לזולטה ורכם ולוויטוריה דה גימארייש.
ב-3 באוגוסט 2021 הושאל למשך עונה אחת לז'ירונדן דה בורדו מליגת העל הצרפתית. ב-13 באוגוסט 2022 חתם לשלוש שנים באוקזר.
קריירה בינלאומית.
ב-14 בנובמבר 2019 ערך קודוס את הופעת הבכורה שלו בנבחרת גאנה, בניצחון 2-0 על נבחרת דרום אפריקה במסגרת מוקדמות גביע אפריקה לאומות 2021.
הוא היה חלק מסגל נבחרת גאנה בטורניר גביע אפריקה לאומות 2021, אך לא שיחק בטורניר.
מאט טרנר
מת'יו צ'ארלס "מאט" טרנר (באנגלית: Matthew Charles "Matt" Turner; נולד ב-24 ביוני 1994) הוא כדורגלן אמריקאי-ליטאי ממוצא יהודי, המשחק בעמדת השוער בארסנל מהפרמייר ליג האנגלית ובנבחרת ארצות הברית.
ביוגרפיה.
טרנר נולד בניו ג'רזי שבארצות הברית, לאב ממשפחה יהודית ולאם ממשפחה נוצרית-קתולית. ב-2020 קיבל גם דרכון ליטאי (וכך גם אביו), כתוצאה מאמו של סבתו שנאלצה להימלט מליטא במהלך מלחמת העולם השנייה, עקב רדיפות על רקע דת. שם המשפחה המקורי של אביו אונגלז ל"טרנר" כשהיגרו.
קריירת מועדונים.
ניו אינגלנד רבולושן.
ב-3 במרץ 2016 הצטרף טרנר לניו אינגלנד רבולושן מליגת ה-MLS האמריקאית. הוא הושאל למשך שתי עונות לריצ'מונד קיקרס מה-USL.
ב-3 במרץ 2018 ערך טרנר את הופעת הבכורה שלו בניו אינגלנד רבולושן, בהפסד 2-0 לפילדלפיה יוניון במשחק הפתיחה של הליגה לעונת .
ארסנל.
ב-11 בפברואר 2022 פורסם כי טרנר חתם על חוזה עם המועדון המעוטר ארסנל מהפרמייר ליג האנגלית, שיהיה בתוקף החל מיוני 2022.
נבחרת ארצות הברית.
ב-31 בינואר 2021 ערך טרנר את הופעת הבכורה שלו בבוגרים של נבחרת ארצות הברית, בניצחון 0–7 על טרינידד וטובגו במשחק ידידות, בו גם הציל פנדל.
הוא היה חלק מסגל נבחרת ארצות הברית בטורניר גביע הזהב 2021 של CONCACAF, ואף שמר חמש פעמים על רשת נקייה בטורניר, כולל בניצחון 0–1 בגמר על מקסיקו, שהביא לזכייה. זכה בתואר "השוער המצטיין של הטורניר".
תארים.
תארים אישיים
מרגרטה ואלמן
מרגרֶטֶה וַאלְמַן (לעיתים גם מרגריטה וולמן; 22 ביוני או ביולי 1901 או 1904 – 2 במאי 1992) הייתה רקדנית, כוריאוגרפית, מעצבת במה ובמאית אופרה.
ביוגרפיה.
ואלמן נולדה כנראה בברלין, למשפחה היהודית של פאול ואלמן, סוחר עורות, וסלמה דניאל, ולמדה שם מחול קלאסי אצל יבגניה אדוארדובה (1882–1960), ולאחר מכן אצל היינריך קרלר (1880–1930) ואנה אורנלי במינכן. משנת 1923 למדה בבית הספר לבלט של מרי ויגמן בדרזדן ובמשך תקופה השתייכה ללהקת המחול של ויגמן, שחבריה כללו כוכבי מחול עתידיים כמו האניה הולם וגרט פאלוקה. ב־1928 נסעה ואלמן לניו יורק וקיימה שם הרצאות על המחול האקספרסיוניסטי של ויגמן. בשנת 1929 הפכה לראש בית הספר של ויגמן בברלין.